# data[].attributes.body
Tällä kerralla loput ryhmästämme pitivät vaikuttavat puheet. Jälleen kerran todella hienoja puheita, joita oli mielenkiintoista kuunnella. Oli erittäin mielenkiintoista kuunnella erityisesti kaksi erilaista puhetta turkistarhauksesta. Tällä kertaa saadessani olla vain yleisön puolella, ei tarvinnut jännittää ja voin keskittyä antamaan vertaisarviota. Vertaisarvion antaminen oli yllättävän hankalaa. Oli vaikeaa miettiä kehityskohteita ja arvostella numeroin joitain esiintymisen osia.
Tehtävä:
Vähintään viisi uutta oivallusta koettujen puheiden pohjalta:
1. Tämän kertaisista puheista opin, että vaikka olisit jotain tiettyä mieltä asiasta, on silti mahdollista puhua asiasta eri näkökulmasta. Turkistarhauksesta tuli kaksi erilaista näkökulmaa, joista toinen vastasi omaani, mutta silti tuli sellainen olo, että olisin voinut puhua myös toisesta vaikkei niin selvästi ollut oma näkökantani. Molemmissa oli hyviä pointteja, jotka ovat järkeenkäyviä.
2. Vaikuttaminen neuvoilla. Esimerkiksi Leevin esityksessä oli hyviä konkreettisia neuvoja sijoittamiseen ja ne vaikuttivat ainakin minuun todella hyvin. Opin, että konkreettiset neuvot asioihin vetoavat oikeasti ajatuksiin ja ovat todella tehokas tapa vaikuttaa kuulijoihin.
3. Tekstin jäsentäminen.
Opin puheista, että kun teksti oli jäsennelty selkeästi, siitä sai paljon paremmin kiinni tarkoituksesta. Tekstin tavoite tuli paljon paremmin esiin ja vaikutti enemmän kuulijoihin, ainakin itseeni.
4. Äänen käyttö.
Selkeä ja kuuluva äänen käyttö puheeessa on mielestäni erittäin tärkeää. Jos puhuu epäselvästi, jää tekstin pointti huomiotta, kun keskittyminen menee siihen, että yrittää saada puheesta selvää. Äänen selkeä käyttö selkeyttää myös tekstin tavoitteen esille tuomista ja siksi mielestäni se oli erittäin tärkeää, jotta teksti pystyi vaikuttaa kuulijoihin.
5. Aihe, johon voi samaistua.
Jos puhuu aiheesta, johon voi samaistua, esimerkiksi Emmi puhui, silloin on paljon helpommin vaikutettavissa. Kun kuulija samaistuu aiheeseen, kuulija myös vaikuttuu ja alkaa enemmän ajattelemaan aihetta. Se on erittäin tärkeää vaikuttamisessa.

Katsaus menneeseen ja tulevaan:
Luin aikaisempien kertojen ajatukseni ja ne herättivät minussa ajatuksia siitä, että koen onnistuneeni tavoitteissani melko hyvin ja että kurssi on ollut minulle todella hyödyllinen ja muun muassa esiintymisjännitys on parantunut hyvin. Ajatukseni aiheista ovat pysyneet melko samoina, mutta osaaminen ja tieto esiintymisestä on kasvanut. Asenteeni on ollut motivoitunut koko ajan ja koen sen helpottaneen esiintyjänä olemista. Koen onnistuneeni asettamissani tavoitteissa melko hyvin, mutta vielä on kaikissa kehitettävää. Olen kuitenkin saanut hyviä eväitä jatkoon, jotta voin yhä kehittää taitojani jatkossakin. Kurssi on ollut mielestäni todella hyödyllinen ja auttaa jatkossakin kehittymään esiintyjänä ja viestijänä.

# data[].attributes.body
Neljännellä kerralla osa ryhmämme oppilaista pitivät vaikuttavan puheen, mukaan lukien minä itse. Ryhmässämme pidettiin todella hyviä puheita, jotka vaikuttivat minuun. Hyvänä esimerkkinä koko viikon ajan laitoin kännykän pois tuntia ennen nukkumaanmenoa Elinan pidettyä puheen unesta. Alkuun tullessani luokkaan ja kuultuani, että puheet kuvataan, tunsin ahdistusta siitä, mutta loppuenlopuksi se ei vaikuttanut minuun. Luulin, että olisi kamalaa stressata koko tunti omaa puhettani, koska olin viimeinen puheenpitäjä, mutta pystyin kuitenkin keskittymään hyvin muiden puheisiin ja se veikin hyvin oman jännitykseni pois eikä haitannut edes olla viimeinen.
Tehtävä: vähintään kuusi viestintään liittyvää asiaa, mitä opin kuunnellessani puheita
1. Opin katsekontaktin tärkeydestä, sillä huomasin useita puheita kuunnellessani, että katsekontaktin ottaminen yleisöön lisää yhteenkuuluvuuden tunnetta yleisön ja puhujan välillä. Yleisön roolissa ollessani huomasin tämän kun sain itse katsekontaktia puhujalta. Saamastani palautteesta omasta puheestani korostui myös katsekontaktin kaipaus.
2. Liikkuminen esiintymistilanteessa. Erityisesti Joona Armisen esitys, jossa hän liikkui todella sulavasti, opetti minulle sen, mitä liikkuminen voi parhaimmillaan esitykseen tuoda. Mielestäni Joonan esitys oli todella hyvä erityisesti siksi, miten luonnollisesti hän liikkui. Se opetti minulle, että sellainen esiintymistilanteessa liikkuminen luo katsojallekkin rennomman fiiliksen.
3. Opin käsien liikehdinnästä. Mielestäni käsien kanssa sopivassa määrissä liikehdintä toimii esityksessä havainnollistavana tekijänä. Esimerkiksi erityisesti Sakarin esityksessä huomasin tämän.
4. Tutkimustulosten käyttäminen esityksissä teki esityksestä luotettavamman ja tieteellisemmän kuuloisen, sillä se toi faktatietoa esiin. Monissa esityksissä, esimerkiksi Elinan esityksessä, oli käytetty tutkimustuloksia.
5. Retorisia keinoja ei käytetty esityksissä kauheasti ja minulle tuli sellainen fiilis, että olisin kaivannut enemmän vertailuja, jotka toisivat esityksiin enemmän mielikuvia. Kuitenkin esimerkiksi Jikon esityksessä huomasin tällaisten keinojen käyttöä ja se herätteli hyvin ajatuksia kuuntelijoissa.
6. Kysymykset yleisöön. Opin, että kysymysten esittäminen yleisölle, tuo esitykseen todella hyvää yhteyttä yleisön ja puhujan välille, sekä osallistaa yleisöä. Näin yleisön saa myös pysymään mielenkiintoisena esiintymistä kohtaan ja he jaksavat kuunnella paremmin.

Vaikuttavan puheen itsearviointi-tehtävä:
1. Valmistautuminen.
En käyttänyt hirveän paljon aikaa itse puheen rakentamiseen, mutta aiheen pohtimiseen meni enemmän aikaa. Olen kuitenkin sitä mieltä, että varasin tarpeeksi aikaa, sillä liian aikaisin tekstin pohtiminen olisi vain lisännyt omaa stressiäni aiheesta. Valmistauduin asian, osallistujien ja olosuhteiden osalta siten, että mietin mistä näkökulmasta kuulijat mahdollisesti näkevät aiheeni ja asian käsittelyä siten. Ajattelin heidän olevan melko samassa näkökulmassa itseni kanssa suhteessa nuoriin ja kännykkään. Tavoitteenani oli tuoda esille kännykän liikakäyttöä ja se oli minulla selvillä koko ajan. Pohdin kuitenkin myös kännykän hyviä puolia. En ennakoinut mahdollisia erimielisyyksiä, sillä ajattelin että puheen tarkoituksena on vaikuttaa, joten jos jollain on eriävä näkemys niin hänen näkemyksensä muuttuisi puheeni myötä. Ennakoin aktivoivani kuulijoita kysymyksillä. Mielestäni vaikuttamisen ja elävöittämisen keinoni olivat ihan sopivia kuulijoille.
2.Esiintyminen:
Omat havainnot: Olisin voinut liikkua enemmän ja ottaa paremmin katsekontaktia yleisöön. Itseäni myös häiritsi se, kuinka kuulostinkin siltä, että meinasin välillä jäätyä, mutta se johtui jännityksestä, joten siihen oli vaikea vaikuttaa. Huomasin videosta, että pyörittelin paria käsissäni hermostuneesti. Sen sijasta olisin voinut liikkua. Mielestäni onnistuin puhumaan selkeästi, että ääneni kuului ja siitä sai selvää sekä tuomaan aiheeni esille.
Saatu kirjallinen palaute:
Kirjallisessa palautteessa kerrottiin, että katsekontaktia yleisöön ja liikkumista kaivattaisiin. Palautteessa hyvänä pidettiin selkeää ääntä ja aloitusta ja lopetusta.
3. Jälkeenpäin vaikutukset tulevaan:
Välittömät vaikutelmani tilanteesta olivat, ettei puheen pitäminen ollut niin vaikeaa kuin olin pelännyt. Esiintymisen jälkeen oli todella helpottunut olo, että pystyin siihen. Kuulijoiden kanssa ei syntynyt keskustelua esityksen jälkeen. Opin tilanteesta, että pitäisi yrittää olla yhä rennommin oma itsensä esiintyessään ja ensi kerralla toimin niin, etten hermoile turhasta ja yritän kiinnittää huomiota asioihin, joista sain nyt kehitettävää palautetta.

# data[].attributes.body
Tehtävä: Esiintyjäanalyysi
https://youtu.be/arj7oStGLkU
Valitsin tämän puheen esiintyjäanalyysiini.
1. puhumisen tavoite
Tämän puhumisen tarkoitus on mielestäni herättää kuulijoissa ajatuksia aikarajoituksista ja niihin suhtautumisesta.
2. suhtautuminen omaan aiheeseen
Puhuja suhtautui omaan aiheeseensa humoristisesti ja omasta näkökulmastaan. Mielestäni se sopi aiheeseen oikein hyvin.
3. suhtautuminen omaan esiintyjän rooliin
Hänen roolinsa esiintyjänä oli oikein luonnollinen ja vaikutti siltä, että hänen oli helppo olla lavalla puhumassa.
4. suhtautuminen yleisöön
Yleisön huomioon ottaminen on todella tärkeää esiintymisessä ja mielestäni tämä puhuja on ottanut yleisön todella hyvin huomioon. Hän selvästi puhuu yleisölle ja on rakentanut puheensa niinkuin keskustelisi heille.
5. keinot tehdä asia ymmärrettäväksi
Puhuja käyttää erilaisia kuvioita ja diagrammeja apukeinoinaan selkeyttämään asiaansa ja havainnollistamaan. Niiden käyttö puheessa toimii erittäin hyvin ja se luo puheelle konkreettista näkökulmaa.
6. keinot tehdä asia kiinnostavaksi
Välillä puheessa tuli painotuksia äänessä, mikä sai havahtumaan entistä tarkemmaksi ja piti puheen kiinnostavana. Myös konkreettiset esimerkit tekivät minulle esityksestä kiinnostavan ja pitivät mielenkiintoani yllä.
7. verbaalisen viestinnän tyypilliset piirteet
Puhuja käytti esityksessään erityyppisiä sanoja, joista muodostui monipuolinen kokonaisuus.
8. nonverbaalisen viestinnän tyypilliset piirteet
Hän käytti puheessaan paljon erilaisia ilmeitä ja eleitä, joista selkeästi välittyi hänen tunteensa asiasta.
9. Millaisen kokonaisarvion annat esiintymisestä?
Kokonaisarvioni esityksestä on todella hyvä! Mielestäni puheen aihe tuotiin selkeästi esille ja puhetta oli mielenkiintoista seurata eikä kiinnostus esitystä kohtaan päässyt lopahtamaan milloinkaan.

Oppimispäiväkirja kerralta:
Tunnilla käsiteltäessä puheen eri osa-alueita, joita tulee ottaa huomioon, minulle heräsi ajatuksia, jotka selkeyttivät kuvaa siitä, mitä kaikkea tulee huomioida esiintymistä suunniteltaessa. Opin todella paljon paremmin hahmottamaan esiintymistä kokonaisuutena ja oppitunti oli todella hyödyllinen minulle. Oli erittäin opettavaista keskustella ryhmissä ajatuksista ja jakaa niitä eteenpäin. Minulle heräsi paljon pohdittavaa siihen, mitä itse tulee ottaa huomioon suunniteltaessa omaa vaikuttavaa puhetta. Tunnin aiheet olivat mielestäni todella tärkeitä ja opettavaisia ja saivat minut pohtimaan todella paljon. Tämä lisäsi myös mielenkiintoani esiintymistaitoa kohtaan entisestään.

# data[].attributes.body
En ollut paikalla tunnilla poskionteloiden tähystyksen takia, mutta luettuani diat, minulle heräsi kuitenkin paljon ajatuksia. Olen kokenut esiintymisjännitystä paljon ja luettuani diat ja mietittyäni niitä, minulle tuli paljon luottavaisempi olo esiintymistä kohtaan. Diat saivat minut ymmärtämään, että esiintymisjännityksessä ei ole mitään väärä ja se on luonnollista. Sen kanssa pitää vain osata elää ja pitää vain rohkaista itseään. Itsensä voittamisesta tulee huippufiilis! Itselläni jännitys ilmenee usein tunteena kehossani sekä siinä, että tuntuu etten saa sanaa suustani ja niin sanotusti jäädyn. Nämä diat antoivat minulle uskoa rohkaisemaan itseäni esiintymistilanteisiin.

Oma vinkkilista esiintymisjännitykseen:
1. Salli itsesi jännittää. Tämä vinkki sopii minulle erittäin hyvin, koska minulle on tärkeää, että ymmärrän sen ettei jännittäminen ole väärin.
2. Älä vaadi itseltäsi täydellisyyttä. Tämä on todella hyvä neuvo, sillä usein pyrin liikaa tavoittelemaan täydellisyyttä ja tulisi muistaa, ettei kukaan ole täydellinen.
3. Muista yleisön olevan puolellasi. Usein tulee olo, että yleisö olisi tuomitsemassa, mutta niinhän se ei ole, joten tämä on tärkeä muistaa esiintyessä.
4. Puhu aiheista, joista olet kiinnostunut ja jotka tunnet hyvin. Tämä on erittäin hyvä neuvo, sillä silloin kun on kiinnostusta ja tietoa niin ei tule tilannetta, jossa ei keksi mitään sanottavaa ja luultavasti esitys on mielekkäämpää kun esiintyjä on kiinnostunut eikä tympiintynyt aiheeseen.
5. Pelko vähenee osaamisen myötä. Tämä tsemppaa siihen, että kannattaa harjoitella, koska harjoittelu auttaa siihen, ettei enää pelota esiintyminen niin paljoa.
6. Mielikuvaharjoittelu. Mielikuvaharjoittelun avulla pystyn kuvittelemaan tilaanteen päässäni etukäteen, jolloin olen ikään kuin ollut jo kerran tilanteessa, jolloin tilanne ei ole enää niin vaikea.
7. Keskity keräämään onnistumiskokemuksia. On tärkeää, että keskittyy ajattelemaan sitä, että mitkä asiat onnistuivat, eikä sitä mitkä epäonnistuivat. Se auttaa panostamaan hyviin asioihin, jolloin kehittyy paremmin.
8. Hyväksy se, että jännität. On tärkeä asia ymmärtää se, ettei jännittäminen ole väärin. Pitää oppia elämään sen kanssa. Se on erittäin hyvä tavoite minulle.
9. Hengitä, etsi ystävälliset kasvot. Syvään hengittäminen auttaa minua rauhoittumaan ja kun löytää yleisöstä kasvot, jotka ovat ystävälliset, niiden näkeminen antaa uskoa esitykseeni ja se auttaa jännitykseeni.
10. Kun jännität, et ole yksin. On hyvä muistaa, etten ole ainoa ihminen, joka jännittää. Yleisössä on varmasti ihmisiä, jotka kokevat myös esiintymisjännitystä, joten he tietävät, miltä se tuntuu.

Lähteet:
http://elaparemmin.fi/blogi/kun-puhuminen-jannittaa-10-tapaa-paasta-eroon-esiintymisjannityksesta/

Pohdin myös sanatonta, kielellistä ja äänellistä viestintää. Se sai minut miettimään sitä, kuinka monella eri tavalla voi viestiä ja kuinka laaja kokonaisuus viestintä on.

# data[].attributes.body
Ensimmäinen kerta 20.8.
Ensimmäine kerta oli mielestäni todella opettavainen ja loi minulle todella positiiviset odotukset kurssia kohtaan. Motivaatio löytyy ja paljon uusia ajtuksia. Innolla lähden kohti loppukurssia. 1. Omat ajatukseni opintojaksosta ovat ensimmäisen kerran jälkeen todella positiiviset ja odottavaiset. Vaikka en koe olevani hyvä esiintyjä ja tilanteet yleensä jännittävät todella paljon, tuli minulle heti alusta alkaen luottavainen olo, että tästä tulee kivaa ja taitoni kehittyvät eikä tämän kurssin jälkeen esiintyminen ole enää niin jännittävää. Opettajan asenne sai minut luottamaan siihen, että jokaisesta on esiintymiseen ja uskon vahvasti, että tästä tulee kivaa. Motivaationi kehittyä on todella korkealla ja ryhmässämme on todella hyvä tunnelma, mikä helpottaa uskaltamaan ryhmän edessä esiintymiseen. Odotan kehittyväni ja saavani positiivisia esiintymiskokemuksia kurssilla. Tunnilla myös selvästi aloin ymmärtämään monia esiintymiseen liittyviä asioita, joita ei ole ennen tajunnut.
2. Olen esiintyjänä jännittäjä ja hieman pelokas. Usein, vaikka ajattelen esiintymisen olevan helppoa, kuitenkin esiintymisen koittaessa sanat eivät vain tule suustani. Haluaisin olla esiintyjänä rohkeampi ja sanavalmiimpi sekä osata ottaa yleisön paremmin huomioon.
A. Vahvuuteeni viestinnän kannalta ovat hyvä kuuntelutaito, tunteiden ilmaisu, rohkeus lähestyä ihmisiä, avoimuus, läsnäolo, aktiivisuus sekä sanavalmius. Heikkouksiani viestinnässä ovat ujous/jännitys joissain tilanteissa, eri slangisanojen ymmärrys sekä palautteen antaminen.
B. Viestijänä olen kuuntelija ja tunteiden näyttäjä, jonka rohkeus ei aina riitä eikä ymmärrys kaikkeen viestintään. Viestijänä haluaisin olla rohkeampi joka tilanteessa sekä tietää enemmän asioita, jolloin aina löytyisi joka tilanteeseen sanottavaa.
C. Kehittämiskohde: ujous
Tavoite: Uskallan puhua, vaikka olisi minkä tahansa kokoinen yleisö tai kuinka vieras tai tuttu yleisö.
Keinot: Henkisesti tsemppaan itseäni uskomaan, että kukaan ei tuomitse, vaikka mokailisin ja yritän rohkaista itseäni. Muistiinpanoihini voisin kirjoittaa itselleni, että ole rohkea.
Aikataulu: Tämä kurssi aloitti jo heti minun kehitykseni henkisesti. Tämän periodin jälkeen pystyn puhumaan ainakin ryhmällemme ilman turhaa jännittämistä.